আজ সন্ধে নাগাদ হঠাত্‍ই ধস নামে পার্ক সার্কাস কানেক্টর ও দরগা রোডের সংযোগস্থলে। মুহুর্তে মাটি ধসে বিশাল গর্ত তৈরি  হয়ে যায় রাস্তার ওপর। এর জেরে কিছুক্ষণের মধ্যেই ওই এলাকায় বিশাল যানজটের সৃষ্টি হয়। যানজট ছড়িয়ে পড়ে আশপাশের রাস্তাগুলিতেও। খবর পেয়ে ছুটে আসনে মেয়র শোভন চট্টোপাধ্যায়। ছুটে আসেন পুরসভার ইঞ্জিনিয়াররা। ডেকে পাঠানো হয় পুরকর্মীদেরও।
 ব্যুরো: আজ সন্ধে নাগাদ হঠাত্‍ই ধস নামে পার্ক সার্কাস কানেক্টর ও দরগা রোডের সংযোগস্থলে। মুহুর্তে মাটি ধসে বিশাল গর্ত তৈরি  হয়ে যায় রাস্তার ওপর। এর জেরে কিছুক্ষণের মধ্যেই ওই এলাকায় বিশাল যানজটের সৃষ্টি হয়। যানজট ছড়িয়ে পড়ে আশপাশের রাস্তাগুলিতেও। খবর পেয়ে ছুটে আসনে মেয়র শোভন চট্টোপাধ্যায়। ছুটে আসেন পুরসভার ইঞ্জিনিয়াররা। ডেকে পাঠানো হয় পুরকর্মীদেরও। দ্রুত ধসে যাওয়া রাস্তার অংশ ঘিরে ফেলেন পুরকর্মীরা। প্রাথমিক পরীক্ষার পর পুর ইঞ্জিনিয়ারদের ধারণা, ওই রাস্তার পাশে রয়েছে ভূগর্ভস্থ পয়ঃপ্রণালীর লাইন। ওই লাইন থেকেই জল চুঁইয়েই ধস নেমেছে রাস্তায়। একথা জানিয়েছেন মেয়র। মেয়র জানিয়েছেন, আজ রাত দশটার পর, ট্রাফিকের চাপ কমলে,ধসে যাওয়া রাস্তা মেরামতির কাজ শুরু হবে। রাতেই ধস সারিয়ে রাস্তা যান চলাচলের উপযোগী করে দেওয়া হবে বলে জানিয়েছেন মেয়র।